ટોસ જીતીને મજબૂત ઇરાદાની સાથે બૅટિંગમાં ઊતરેલા ગુર્જર ક્ષત્રિય કડિયાના બૅટ્સમેનોની બૅટિંગ નબળી નીવડી હતી. ગુર્જર ક્ષત્રિય કડિયાની શરૂઆતથી જ વિકેટ પડવાનો દોર ચાલુ થઈ ગયા બાદ એક-એક કરતાં ધડાધડ વિકેટોનું પતન થવા લાગ્યું હતું. કચ્છી લોહાણાની ટાઇટ અને અટૅકિંગ બોલિંગ સામે એકેય બૅટ્સમેન ૯ રનથી વધુ વ્યક્તિગત સ્કોર તરીકે નોંધાવી શક્યો નહોતો. ૯.૫ ઓવરમાં માત્ર ૬૦ રનમાં બૅટિંગ ટીમ પૅવિલિયનભેગી થઈ ગઈ હતી ત્યારે કુલ રનના સ્કોરમાં બૅટ્સમેનોના વ્યક્તિગત સ્કોર કરતાં વધારે એક્સ્ટ્રા મળેલા ૧૨ રન બૅટિંગ ટીમ માટે મેદાનમાં બારમા પ્લેયર તરીકે ઊતર્યા હોય એમ લાગ્યું હતું.